ఏడాదిలో 20 శాతం తగ్గుదలహైదరాబాద్ (ఆంధ్రజ్యోతి బిజినెస్) : పసుపు ధర నేల చూపులు చూస్తోంది. 2015 అక్టోబరు-నవంబరులో క్వింటా రూ.9,500 వరకు పలికిన క్వింటా పసుపు కొమ్ముల ధర, ప్రస్తుతం రెండు తెలుగు రాష్ట్రాల్లో నాణ్యతను బట్టి రూ.6,700 నుంచి రూ.7,600 మధ్య పలుకుతోంది. నిజమాబాద్ మార్కెట్లో రూ.6,800 నుంచి రూ.7,600 మధ్య, దుగ్గిరాలలో రూ.6,700 నుంచి రూ.7,200 మధ్య రైతులకు ధర లభిస్తోంది. గత ఏడాది ఇదే కాలంతో పోలిస్తే ఇది 20 శాతం తక్కువ. ఈ నెలాఖరుకు తెలంగాణలో, మార్చి చివరికి ఆంధ్రప్రదేశ్లో కొత్త పంట మార్కెట్కు రానుంది. గత ఏడాది చక్కెర మిల్లుల నుంచి బకాయిలు రాకపోవడంతో చాలా మంది చెరకు రైతులు పసుపు సాగు చేశారు. తెలంగాణాలోనే పసుపు సాగు విస్తీర్ణం 5,000 హెక్టార్లు పెరిగింది. వాతావరణం అనుకూలించడంతో ఈ సంవత్సరం రెండు తెలుగు రాష్ట్రాల్లో ఉత్పత్తి 25 శాతం వరకు పెరుగుతుందని అంచనా. దీంతో కొత్త పంట మార్కెట్కు వచ్చే సరికి క్వింటా పసుపు కొమ్ముల ధర రూ.6,000కు పడిపోయినా ఆశ్చర్యం లేదని నిజామాబాద్కు చెందిన పసుపు వ్యాపారి సత్యం చెప్పారు. పేరుకు పోయిన నిల్వలు రెండు తెలుగు రాష్ట్రాల్లో ఏటా సగటున 25 నుంచి 27.5 లక్షల బస్తాల (ఒక్కో బస్తాకి 75 కిలోలు) పసుపు కొమ్ములు, దుంపలు ఉత్పత్తి అవుతాయి. గత ఏడాది జనవరి నుంచి మార్కెట్ బాగోకపోవడంతో వ్యాపారుల దగ్గర పెద్ద ఎత్తున సరుకు నిల్వ ఉండి పోయింది. ప్రస్తుతం రెండు రాష్ట్రాల్లో వ్యాపారుల దగ్గర 8.5 లక్షల బస్తాల వరకు సరుకు నిల్వ ఉంది. దీంతో కొత్త పంట చేతికి వచ్చినా ధరలు పెద్దగా పెరిగే అవకాశం కనిపించడం లేదు. ప్రస్తుత ధరే గిట్టుబాటు కాదనుకుంటుంటే, ధర మరింత తగ్గే అవకాశం ఉందన్న అంచనాలు రైతులను భయపెడుతున్నాయి. క్వింటా పసుపుకు కనీసం రూ.8,500 ఉంటే తప్ప రైతులకు గిట్టుబాటు కాదని దుగ్గిరాలకు చెందిన పసుపు వ్యాపారి జంపాల కృష్ణారావు చెప్పారు. అయితే మహారాష్ట్ర, ఒడిశాల్లోనూ ఉత్పత్తి పెరగడంతో ధరలు పెరిగే అవకాశం కనిపించడం లేదు. ప్రభుత్వం మార్కెఫెడ్ ద్వారా గిట్టుబాటు ధరకు కొంటే తప్ప పసుపు రైతు కష్టాల నుంచి గట్టెక్కే అవకాశం కనిపించడం లేదు. ఎగుమతులపైనే ఆశలు దేశీయ మార్కెట్లో గిరాకీ తగ్గడంతో వ్యాపారులు విదేశీ మార్కెట్లపైనే ఆశలు పెట్టుకున్నారు. ప్రస్తుతం మన దేశం నుంచి దుబాయ్, బంగ్లాదేశ్లకు కొద్ది మొత్తంలో పసుపు ఎగుమతవుతోంది. కొత్త పంట మార్కెట్కు వచ్చి ధరలు తగ్గితే మరిన్ని దేశాలకు ఎగుమతి అవకాశాలు ఏర్పడతాయని భావిస్తున్నారు.
edaadilo 20 saatam taggudalahaidarabad (aandhrajyoti bijines) : pasupu dhara neela chuupulu chustondi. 2015 aktobaru-navambarulo kwinta roo.9,500 varaku palikina kwinta pasupu kommula dhara, prastutam rendu telugu rashtrallo naanhyatanu batti roo.6,700 nunchi roo.7,600 madhya palukutondi. nijamabad marketlo roo.6,800 nunchi roo.7,600 madhya, duggiraalalo roo.6,700 nunchi roo.7,200 madhya raitulaku dhara labhistondi. gatha edaadi ide kaalamtho poliste idhi 20 saatam takkuva. ee nelaakharuku telamgaanalo, marchi chivariki aandhrapradeshlo kotta panta marketku ranundi. gatha edaadi chakkera millula nunchi bakaayilu rakapovadamto chala mandi cheraku raitulu pasupu saagu chesaru. telamgaanaalone pasupu saagu vistiirnam 5,000 hectarlu perigindi. vaataavaranam anukuulinchadamtoe ee samvatsaram rendu telugu rashtrallo utpatti 25 saatam varaku perugutundani anchana. deentho kotta panta marketku vache sariki kwinta pasupu kommula dhara roo.6,000ku padipoyina aascharyam ledani nijaamaabaadku chendina pasupu vyaapaari satyam cheppaaru. peruku poyina nilvalu rendu telugu rashtrallo eta sagatuna 25 nunchi 27.5 lakshala bastala (okko bastaki 75 kilolu) pasupu kommulu, dumpalu utpatti avtayi. gatha edaadi janavari nunchi market bagokapovadamto vyaapaarula daggara pedda ettuna saruku nilva undi poyindi. prastutam rendu rashtrallo vyaapaarula daggara 8.5 lakshala bastala varaku saruku nilva undi. deentho kotta panta chetiki vachina dharalu peddagaa perige avakaasam kanipinchadam ledu. prastuta dhare gittubaatu kaadanukuntunte, dhara marinta tagge avakaasam undanna anchanaalu raitulanu bhayapedutunnaayi. kwinta pasupuku kaneesam roo.8,500 unte tappa raitulaku gittubaatu kaadani duggiraalaku chendina pasupu vyaapaari jampala krishnarao cheppaaru. ayithe maharashtra, odisaalloonuu utpatti peragadamtho dharalu perige avakaasam kanipinchadam ledu. prabhutvam markefed dwara gittubaatu dharaku konte tappa pasupu raitu kashtala nunchi gattekke avakaasam kanipinchadam ledu. egumatulapaine aasalu desheeya marketlo giraki taggadamtho vyaapaarulu videshee marketlapaine aasalu pettukunnaru. prastutam mana desham nunchi dubay, bangladeshlaku koddi mottamlo pasupu egumatavutondi. kotta panta marketku vachi dharalu taggite marinni deshaalaku egumati avakaasaalu erpadatayani bhaavistunnaaru.